
907200, str. Primăriei, nr.47, Mircea Vodă, jud. Constanţa, tel/fax: 0241/838140, e-mail: primar@primaria-mirceavoda.ro, C.F. 4514632


      Nr.________/10.11.2026
ANUNŢ

Primăria comunei Mircea Vodă, județul Constanța, cu sediul ȋn localitatea Mircea Vodă, str. Primăriei, nr.47, organizează concurs în conformitate cu Hotărârea de Guvern nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru ocuparea unei funcții contractuale vacante de execuţie:
Structură: Compartiment protecţia mediului şi gospodărie comunală
Denumirea postului: muncitor calificat (conducător utilaj) treapta I  -1 post
Durata timpului de lucru: 40 de ore pe săptămână, 

Perioada: nedeterminată
Probele pentru concurs:
         - selecție dosare

         - proba scrisă  

         - interviu

CONDIȚII SPECIFICE:

Muncitor calificat (conducător utilaj treapta I
· studii medii sau generale 
·  permis de conducere- categoriile B,C, E 
·  vechime în muncă minim 9 ani. 
Dosarele de înscriere la concurs se depun la sediul Primăriei Mircea Vodă, str. Primăriei, nr.47, județul Constanța, se pot transmite prin poștă sau prin e-mail: primar@primaria-mirceavoda.ro.
Termenul limită de depunere a dosarelor de concurs este  24.11.2026 , ora 16:00.

Pentru înscrierea la concurs candidaţii vor prezenta un dosar care va conţine următoarele documente:

a) formular de înscriere la concurs
b) copia actului de identitate sau orice alt document care atestă identitatea, potrivit legii, aflate în termen de valabilitate (original și copie);
c) copia certificatului de căsătorie sau a altui document prin care s-a realizat schimbarea de nume, după caz (original și copie);
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică (original și copie);
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (original și copie);
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
În cazul transmiterii dosarului prin poștă sau prin e-mail, candidații au obligația de a prezenta documentele în original la sediul instituției, în vederea verificării conformității acestora, cel mai târziu până la data desfășurării primei probe a concursului.
CONDIȚII NECESARE:


Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)cunoaşte limba română, scris şi vorbit;
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
BIBLIOGRAFIA ȘI TEMATICĂ:
  Muncitor calificat  (conducător utilaj) treapta I 
          1. Constituţia României, republicată. Tematica: Integral;

          2. Ordonanța de Urgență a Guvernului nr. 57 / 2019 privind Codul Administrativ, cu modificările și completările ulterioare. Tematica: Partea a VI – a, Titlul III, Capitolul I - Prevederi generale aplicabile personalului contractual din autoritățile și instituțiile publice și Capitolul III - Drepturi și obligații ale personalului contractual din administrația publică, precum și răspunderea acestuia;

          3. Ordonanța de Guvern nr. 137 / 2000 privind prevenire şi sancţionarea tuturor formelor de discriminare, republicată, cu  modificările  și completările ulterioare. Tematica - Integral;

         4. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările  ulterioare.  Tematica - Integral;

         5. Legea nr. 53/2003 privind  Codul  Muncii, republicată, cu  modificările  şi  completările  ulterioare. Tematica: Titlul II, Capitolul II - Executarea contractului individual de muncă și Capitolul III - Modificarea contractului individual de muncă.

CALENDAR DE DESFĂȘURARE A CONCURSULUI:
1. Publicarea anunțului: 11.11.2026
2. Data limită pentru depunere dosare: 24.11.2026, între orele 08:00- 16:00;

3. Selecția dosarelor: 25.11.2026;

4. Afișarea rezultatelor selecției dosarelor: 25.11.2026;

5. Depunere contestații: în termen de o zi lucrătoare de la data afișării rezultatelor dosarelor;

6. Afișarea rezultatelor în urma contestațiilor la selecția dosarelor: 27.11.2026;
7. Proba scrisă : 04.12.2026, ora 09:00;
9.Afișarea rezultatelor pentru  proba scrisă : 04.12.2026;

10. Depunere contestații: în termen de o zi lucrătoare de la data afișării rezultatelor probei scrise

11.Afișarea rezultatelor contestațiilor: 08.12.2026;

12. Proba interviu: se va susţine în termen de 4 zile lucrătoare de la data susţinerii primei probei; data şi ora susţinerii interviului vor fi afişate odată cu rezultatele la prima proba.

Concursul se va desfășura la sediul instituției din localitatea Mircea Vodă, str. Primăriei, nr.47, comuna Mircea Vodă, județul Constanța.
Relații suplimentare la sediul Primăriei comunei Mircea Vodă,  tel. 0241838140.

